ועדת העבודה, הרווחה והבריאות, כנסת 17, פרוטוקול מספר 493, 2008-07-15 10:30

יואל חסון: שלום אני פותח את ישיבת הוועדה.

יואל חסון: אני התבקשתי על ידי היו"ר למלא את מקומו.

יעקב מרגי: האם הוא מרגיש טוב?

יואל חסון: נבצר ממנו.

יעקב מרגי: בנסיבות חיוביות?

אלחנן גלזר: האם הוא נגד הגמלאים?

סופה לנדבר: היום הפרספקטיבה נראית להם אחרת.

יואל חסון: על סדר היום רביזיה בנושא חוק הביטוח הלאומי (תיקון מס' 98) (הגדלת קצבת זקנה וקצבת שארים).

יואל חסון: חה"כ רן וכהן ואני ביקשנו לקיים רביזיה.

יואל חסון: לכן, אני מעלה עכשיו את הרביזיה להצבעה.

יואל חסון: אנחנו נעשה הצבעה שמית.

גדעון בן ישראל: חה"כ כבל, אתה לא יכול לעשות קומבינה.

איתן כבל: הקומבינה היתה אתמול על הראש שלנו.

איתן כבל: אתמול הוא קיבל את זה בשביל שהוא יוכל להצביע בעדם.

איתן כבל: זאת היתה הקומבינה.

יואל חסון: אנחנו מתחילים בהצבעה.

וילמה מאור: חה"כ גלנטי איננו.

יצחק זיו: אני מחליף אותו.

יצחק זיו: אני בעד.

סופה לנדבר: זיו, מה קרה לך?

וילמה מאור: חה"כ מרינה סולודקין איננה.

שלמה מולה: אני מצביע במקומה.

שלמה מולה: אני בעד הרביזיה.

וילמה מאור: חה"כ אברהם רביץ איננו.

מנחם בן-ששון: אני מחליף אותו.

מנחם בן-ששון: אני בעד הרביזיה.

וילמה מאור: חה"כ חסון.

יואל חסון: אני בעד.

וילמה מאור: חה"כ נאדיה חילו איננה.

שכיב מוראד שנאן: אני מחליף אותה.

שכיב מוראד שנאן: אני בעד הרביזיה.

וילמה מאור: חה"כ אורית נוקד איננה.

איתן כבל: אני מחליף אותה.

איתן כבל: אני בעד הרביזיה.

וילמה מאור: חה"כ מרציאנו איננו.

לאון ליטינצקי: אני מחליף אותו, ואני בעד.

משה שרוני: צבועים הייתם ונשארתם.

איתן כבל: תודה.

וילמה מאור: חה"כ משה כחלון איננו.

חיים כץ: אני מחליף אותו.

חיים כץ: אני נגד הרביזיה.

וילמה מאור: חה"כ אזולאי איננו.

נסים זאב: אני מחליף אותו, ואני בעד הרביזיה.

וילמה מאור: חה"כ בהיינה מזור איננו נמצא.

יעקב מרגי: אני מחליף אותו, ואני בעד.

וילמה מאור: חה"כ שמטוב ליה איננה.

רוברט אילטוב: אני מחליף אותה, ואני נגד.

וילמה מאור: חה"כ סופה לנדבר.

סופה לנדבר: אני נגד.

וילמה מאור: חה"כ אריה אלדד.

אריה אלדד: אני נגד.

וילמה מאור: חה"כ רן כהן.

רן כהן: אני נגד.

וילמה מאור: חה"כ ואסל טאהא.

ואסל טאהא: אני נגד.

ואסל טאהא: ה צ ב ע ה בעד – 9 נגד – 6 נמנעים – אין הרביזיה התקבלה

יואל חסון: הרביזיה התקבלה.

יואל חסון: אני קובע הפסקה של 10 דקות לשם התייעצות סיעתית.

יואל חסון: בעוד 10 דקות יתחדש הדיון.

יואל חסון: ה פ ס ק ה

יואל חסון: אני פותח את ישיבת הוועדה מחדש.

יואל חסון: בעקבות זה שהרביזיה עברה, אנחנו מחדשים את הדיון בהצעת חוק הביטוח הלאומי (תיקון מס' 98) (הגדלת קצבת זקנה וקצבת שארים), התשס"ז-2007.

יואל חסון: אני יודע שהצעת החוק הזו היא הצעת חוק המעוררת כאן דיון סוער.

יואל חסון: אני רוצה לומר את עמדתי.

יואל חסון: אמרתי בצורה ברורה, כי אין לממשלה התנגדות לעובדה שצריך לטפל בנושא של קצבאות הזקנה ולעדכן אותן.

יואל חסון: אנחנו מאמינים שזה דבר שצריכה לעשות הממשלה ולא חקיקה פרטית.

יואל חסון: זו הדרך האמיתי.

יואל חסון: זו אחריות לאומית אמיתית.

יעקב מרגי: מתי?

גדעון בן ישראל: שנתיים מפרים את ההסכם.

יואל חסון: גדעון, אני מכבד אותך מאוד אבל אם תפריע פעם נוספת אני אוציא אותך מהאולם.

יואל חסון: אני חושב שיש כאן עניין של אחריות לאומית.

יואל חסון: לא יכולה להיות חקיקה בהיקף כספי כזה, שהיא חקיקה פרטית.

יואל חסון: הממשלה התחייבה לשותפות הקואליציוניות שלה, להעלות את הנושא של עדכון קצבאות הזקנה והשארים לקראת תקציב 2009.

יואל חסון: אנחנו מתכוונים לעשות את זה.

יואל חסון: אם חברי הכנסת יראו שהממשלה לא עושה את זה לקראת תקציב 2009, תהיה להם הזדמנות להעלות את זה, לדון בזה, להתווכח על זה ולהצביע על זה.

יואל חסון: זו לא ישיבתנו האחרונה.

יואל חסון: אני פותח את הנושא לדיון קצר.

איתן כבל: אני רוצה לומר, שיש התחייבות של משרד האוצר.

איתן כבל: יש כאן התחייבות קואליציונית, ואנחנו מתכוונים לממש אותה.

איתן כבל: בפתח יש את תקציב 2009, ונקבעה פגישה עם יו"ר אגף תקציבים כדי לדון בשאלה הזו.

שלמה מולה: אדוני היו"ר, אני שמח על הכיוון שבו אנחנו הולכים.

שלמה מולה: אני לא חושב שיש ויכוח על כך שהנושא הזה חשוב.

שלמה מולה: יש נושאים חשובים מאוד, ויש נושאים פחות חשובים.

שלמה מולה: אדוני היו"ר, אני מודיע לך שאם הנושאים החברתיים מסוג זה לא יידונו, אני לא אתמוך בשום הצעה תקציבית שתבוא בשנה הבאה.

שלמה מולה: אני לא מאיים.

שלמה מולה: תרשמו זאת לפניכם.

שלמה מולה: הנושאים האלה חשובים לנו.

שלמה מולה: זו לא הצעת חוק של אדם זה או אחר.

שאנן שכיב: אני חושב שהצעת החוק הזו היא הצעה מצוינת.

שאנן שכיב: הדבר שצריך לעשות, הוא להביא את ההצעה ליישום.

שאנן שכיב: כאשר ממלא מקום יו"ר הוועדה מדבר על כך שהממשלה היא זו שצריכה להביא את זה, אני מקבל את דבריו.

שאנן שכיב: חשוב לי לומר לגדעון בן ישאל, שמצע מפלגת העבודה בעניין הזה ברור ונהיר.

שאנן שכיב: אנחנו בעד ציבור הגמלאים וציבור הזקנים, ונתמוך בכל הצעה שתבוא לקדם את העניין שלהם.

שאנן שכיב: בואו ניתן צ'אנס לממשלה להביא את זה.

שאנן שכיב: דבריו של חה"כ מולה כחבר קואליציה מדברים בעד עצמם, ואני מצטרף אליהם.

משה שרוני: אדוני היו"ר, אם מישהו בממשלה חושב שאנחנו מטומטמים, אז הוא מטומטם.

יואל חסון: אני לא יודע אם מותר לי לאפשר לך להשתמש בביטויים כאלה.

יואל חסון: האם אתה יודע להתבטא גם ללא שימוש בביטויים כאלה?

משה שרוני: אני אתבטא לפי הרגשות שלי.

משה שרוני: בהסכם הקואליציוני כתוב בפרוש, שהממשלה תביא את החוק הזה עד סוף שנת 2006.

משה שרוני: בנאום של ראש הממשלה מ-29 לאפריל הוא אמר בפרוש שהוא ידאג שהחוק הזה יבוא לסיומו עד סוף שנת 2006.

משה שרוני: עברה שנת 2006, עברה שנת 2007 וחצי משנת 2008, והממשלה לא חושבת שנייה אחת.

משה שרוני: איך אני יכול לסמוך על ממשלה שבמשך שנתיים וחצי היא לא יישמה את מה שהיא בעצמה אמרה?

משה שרוני: זו רמאות, זה שיא הצביעות.

משה שרוני: כל הממשלות לקחו מהגמלאים 84 מיליארד שקלים במשך 15 שנה.

משה שרוני: אל תרמו את הגמלאים.

משה שרוני: זה לא 4 מיליארד.

משה שרוני: סך הכל השנה היו צריכים לתת תוספת של 500,000,000 שקלים, ובשנה הבאה מיליארד ו-200,000,000 שקלים.

משה שרוני: אל תדברו על 4 מיליארד ו-300,000,000 שקלים.

משה שרוני: האוצר תמיד מגדיל את הסכום בצורה מזויפת ולא אמיתית.

משה שרוני: איך אתם יכולים להסתכל בעיניים של הגמלאים?

יואל חסון: אני מודה לך על הדברים.

יואל חסון: אני רוצה לומר, כי בסופו של דבר מי שמקבלת את ההחלטה זו הממשלה.

יואל חסון: השותפות הקואליציוניות מחויבות לציבור הגמלאים, ואתה תראה שבתקציב 2009 אתה תדבר ותצעק ואנחנו נעשה.

משה שרוני: כן.

משה שרוני: אתם תתנו 0.2% כמו שהשנה רציתם לתת.

סופה לנדבר: אתה כנראה מאוד נאיבי.

יואל חסון: את יודעת שאני לא.

נסים זאב: אדוני היו"ר, אחד קורא לנו סמרטוטים ואחד קורא לנו מטומטמים.

נסים זאב: אני חושב שהביטוי הפרלמנטארי צריך להיות יותר מכובד.

נסים זאב: לא יכול להיות שכל אחד יתבטא בצורה כזו לא מכובדת.

נסים זאב: לי אמרו שיהיה לי חופש הצבעה בנושא הזה.

נסים זאב: אני מתכוון להצביע בעד החוק.

נסים זאב: עכשיו היו"ר אומר לי שאני לא יכול להצביע וכובל את ידיי.

נסים זאב: אני צריך כמה דקות להתייעצות סיעתית.

נסים זאב: אני מבקש שצריך לדחות את ההצבעה במספר דקות.

נסים זאב: אני רוצה לומר לכם למה לי יש בעיה.

נסים זאב: הבטיחו לנו שהשנה יגדילו את קצבאות הילדים.

נסים זאב: לא יחזרו לאותן נורמות שהיו בעבר, אבל ילכו לקראת.

נסים זאב: אני רוצה לומר לך, שבלי חקיקה פרטית אי אפשר להזיז את הממשלה הזו.

נסים זאב: חה"כ שרוני בא ואומר, שהוא מוכן לזרום עם הממשלה, אבל הממשלה בסופו של דבר תוכל להתחייב רק במידה ואנחנו נתחיל להניע את החוק הזה בחקיקה פרטית.

נסים זאב: לכן, לי יש בעיה.

נסים זאב: אני מבקש מספר דקות להתייעצות סיעתית.

יואל חסון: אני מתחייב לא לקיים הצבעה בחמש דקות הקרובות.

יואל חסון: אני אומר לך שאתה יכול לסמוך על מה שאני אמרתי בשם הממשלה.

יצחק זיו: אני מתפלא שבאים ואומרים, שלא היה שום דבר שעשינו עבור הגמלאים.

יצחק זיו: אם ניקח את קצבת הביטוח הלאומי ביום שהגענו לכנסת אל מול קצבת הביטוח הלאומי הקיימת היום, נראה שהגמלאים קיבלו 127 שקלים נוספים.

יצחק זיו: נכון שזה לא מספיק, אבל שינינו כיוון של כל החשיבה.

יצחק זיו: עד ליום שהגענו לכנסת לא הוזכרה בכלל המילה "גמלאים".

יצחק זיו: פתאום כל המפלגות נהיו חברתיות, והתחילו לדבר על הגמלאים.

יצחק זיו: אנחנו הגענו במטרה מאוד ברורה: לדאוג לגמלאים.

יצחק זיו: ההתחלה נעשתה, ולפי ההבטחה ששמענו עכשיו בשנת 2009 יהיה צעד נוסף גדול קדימה.

יעקב מרגי: אולי נציג האוצר יאמר אם יש בכלל תוכנית כזו?

יעקב מרגי: אני מעריך את ההצהרות של יואל חסון, אבל אני בכל זאת רוצה לשמוע את נציג האוצר.

יצחק זיו: זו המגמה.

יצחק זיו: אם בשנת 2009 נראה שאין תזוזה, אנחנו נפעל.

יצחק זיו: כולנו כאן עם מגמה ברורה לדאוג לגמלאים.

יעקב מרגי: רבותיי, בדרך כלל בחוקים כאלה יש את מצעד המתנצלים: "החוק הוא טוב אבל.

יעקב מרגי: ..".

יעקב מרגי: לצערי הרב, גם אני מצטרף למצעד הזה.

יעקב מרגי: החוק הוא טוב, ראוי, מבוקש ונדרש, ויפה שעה אחת קודם.

יעקב מרגי: לצערי, הלחץ הקואליציוני פה לא במקום.

יעקב מרגי: היה זמן לקיים הידברות עם חה"כ שרוני.

יעקב מרגי: החוק הזה לא נולד היום.

יעקב מרגי: זו מערכה שנייה או שלישית בה מנסים לקדם את הצעת החוק.

יעקב מרגי: יואל חסון, אני רוצה לברך אותך בתפקידך החדש כיו"ר קואליציה.

יעקב מרגי: אני מקווה שתהיה לך קואליציה לנהל, כי עם ההתנהלות היום אני די מסופק.

יעקב מרגי: עדיין הייתי רוצה לשמוע את ההצהרות שלך גם מפי שאמור לבצע זאת.

יעקב מרגי: כאשר רביב סובול מצהיר, יש אחוז מסוים שמתקיים.

יואל חסון: מניסיון אישי אני אומר לך, שהוא מקיים.

יעקב מרגי: אם הוא היה מקיים את כל הבטחותיו, הוא לא היה בתפקיד.

יעקב מרגי: אני הייתי רוצה לשמוע ממנו, האם יש אכן כוונה במישור ההצהרתי.

יעקב מרגי: הייתי רוצה שתיתן את רשות הדיבור לנציג האוצר, שיאמר אם יש כוונה כזו.

משה שרוני: ממתי חברי כנסת נותנים לפקידים לקבוע את המדיניות והחקיקה?

סופה לנדבר: יש לנו מדינה שבה פקידים קובעים את המדיניות.

משה שרוני: ממתי הפקידים קובעים את המדיניות ואת החקיקה?

יואל חסון: חה"כ שרוני, אני קורא לך לסדר פעם ראשונה, וחבל.

משה שרוני: למה חבל?

משה שרוני: אתה יכול לקרוא גם פעם שנייה.

יואל חסון: פעם שנייה קיבלת.

יואל חסון: לא תקבל את החוק, תקבל קריאות.

רביב סובול: כל מה שאני יכול לציין, זה מה שהממשלה התחייבה.

רביב סובול: בהתאם להחלטות הממשלה אמורה להיות תוספת לקצבת הזקנה הבסיסית בעלות של 250,000,000 שקלים בשנת 2009, ובעלות נוספת של 250,000,000 שקלים בשנת 2010.

סופה לנדבר: כמה הם יקבלו?

משה שרוני: 20 שקלים.

יואל חסון: אתם יכולים לא לאהוב את מה שהוא אומר כי זה לא מתאים לכם.

סופה לנדבר: זה לא מקובל.

סופה לנדבר: אל תעשה כאן טרור.

סופה לנדבר: אני רוצה להבין כמה כל אחד יקבל.

יואל חסון: את לא יכולה להבין את זה.

יואל חסון: זה לא המקום.

סופה לנדבר: זו זכותנו.

סופה לנדבר: זה המקום.

סופה לנדבר: אני לא רוצה לקבל סיסמאות.

יואל חסון: חה"כ לנדבר, אני קורא אותך לסדר פעם שלישית.

יואל חסון: אני מבקש ממך לצאת מהאולם.

סופה לנדבר: למה אני צריכה לצאת?

איתן כבל: תצביע והיא תישאר.

יואל חסון: בסדר.

יואל חסון: תשאירו אותה.

רביב סובול: הממשלה בהחלט פועלת לקידום ענייני הקשישים.

רביב סובול: כמו שציין חה"כ זיו, מאז הקמת הממשלה הוספו מיליארדים רבים של הקצאות לקצבאות הזקנה, הן לקצבאות להבטחת הכנסה והן לקצבת הזקנה הבסיסית.

רביב סובול: בהחלט אי אפשר להגיד שהממשלה לא פועלת למימוש אותן התחייבויות שנקבעו בהסכם הקואליציוני.

יואל חסון: אני גם רוצה להזכיר לכם שדיוני תקציב 2009 עוד לא התחילו, וגם שם כל סיעות הקואליציה ביחד עם סיעת גיל יפעלו להוסיף.

גדעון בן ישראל: אני מייצג ציבור גדול, ויש לי זכות לדבר.

גדעון בן ישראל: אני רוצה לומר, שחבל שהעניין הזה קיבל אופי של הצעת חוק של שרוני.

גדעון בן ישראל: ארבעה חברי מפלגת העבודה חתומים על החוק הזה בנוסף לחה"כ סופה.

שכיב מוראד שנאן: חברת מפלגת העבודה לשעבר.

סופה לנדבר: חבל על מה שהיה לי עם מפלגת העבודה.

סופה לנדבר: בושה למפלגת העבודה.

סופה לנדבר: התנהגות לא חברתית של מפלגת העבודה.

רוברט אילטוב: אני מסכים עם כל מילה.

גדעון בן ישראל: החוק הוא לא חוק של שרוני.

גדעון בן ישראל: זה חוק שרוב נציגיו הם חברי מפלגת העבודה.

יואל חסון: מהיכרותי עם חברי מפלגת העבודה, ואני ראיתי את זה בדיונים הפנימיים בתוך הקואליציה, שהם דואגים לציבור הגמלאים יותר ממה שאתה חושב.

גדעון בן ישראל: תרשה לי כיו"ר הסתדרות הגמלאים לחלוק על מה שאתה אומר.

גדעון בן ישראל: לפני שנתיים וחצי נחתם הסכם קואליציוני, ושם מדובר על העלאת הקצבאות ל-19% והצמדה לשכר הממוצע.

גדעון בן ישראל: זה הסכם קואליציוני.

גדעון בן ישראל: למה מתייחסים בכזה זלזול להפרה של הסכם?

גדעון בן ישראל: מאז מפלגת העבודה קיבלה שלוש פעמים החלטות במרכז שלה ובסיעה, שהיא עומדת על העניין הזה.

גדעון בן ישראל: ממלא מקום היו"ר יואל חסון: אני מבקש לסיים.

גדעון בן ישראל: אני מייצג את רוב הגמלאים, אז תן לי לדבר.

רוברט אילטוב: יש להם ייצוג בכנסת.

גדעון בן ישראל: אני אומר לכם, שמה שקרה היום זה מכוער.

גדעון בן ישראל: דיברתי עם איתן כבל, והוא לא אמר לי מילה על זה.

גדעון בן ישראל: הוא יכול היה להגיד לי שהוא שינה עמדה.

גדעון בן ישראל: אני גם לא חושב, שהוא יכול לשנות עמדה.

גדעון בן ישראל: אתמול הצבענו בעד.

גדעון בן ישראל: אפשר היה לזמן את הסיעה, ואז להחליט אם משנים את העמדה.

גדעון בן ישראל: יו"ר הסיעה לא יכול לבדו לתמרן כך או אחרת.

גדעון בן ישראל: יש החלטות של מפלגת העבודה בכל הרמות.

גדעון בן ישראל: זו הפרה של החלטות.

איתן כבל: גדעון, אין החלטה שצריך לתמוך בחוק של שרוני.

גדעון בן ישראל: זה לא חוק של שרוני.

סופה לנדבר: זה לא חוק של שרוני.

איתן כבל: גדעון, אף אחד לא זוכר מי היה הסגן של בר כוכבא.

גדעון בן ישראל: הציניות הזו לא במקומה.

איתן כבל: אני מציע לך לא להתחיל לאיים עליי.

איתן כבל: כבוש את יצרך.

איתן כבל: אנחנו לא במרכז מפלגת העבודה.

גדעון בן ישראל: יש פה הפרה ברורה של ההחלטות המוסמכות של מפלגת העבודה.

יואל חסון: אני מבקש ממך לסיים את דבריך.

גדעון בן ישראל: אני בוש ונכלם.

יואל חסון: חה"כ אלדד הוא הדובר האחרון, ואחר כך אנחנו עוברים להצבעה.

אריה אלדד: אדוני היו"ר, חברי הכנסת, נשמעו פה כמה ביטויים מאוד לא פרלמנטאריים הבוקר: צבועים, סמרטוטים, מטומטמים.

זהבה גלאון: הכל נכון.

אריה אלדד: ביטויים לא פרלמנטאריים.

אריה אלדד: הבעיה היא לא בפרלמנט או בביטויים, אלא באנשים שהכינויים האלה מגיעים להם.

אריה אלדד: זאת הבעיה של הכנסת.

אריה אלדד: לצערי, מה שקורה כאן הבוקר, הרבה מעבר לקצבה לגמלאים, זו הקואליציה המתייחסת לגמלאים כאילו הם ציוד מתכלה, כאילו אין מחר.

אריה אלדד: לועגים להם מאחורי הגב, כי כל כך קל לעשות להם מניפולציות ולתמרן אותם כך שיצביעו נגד עצמם.

אריה אלדד: הלא הבוקר הצטרפו עוד רבבות אנשים שלא מאמינים יותר בדמוקרטיה ישראלית, לא מאמינים שכאשר הם מצביעים בשביל אנשים לכנסת האנשים האלה לא יצביעו בניגוד מפורש למנדט שעליו הם נבחרו.

אריה אלדד: התקציב הוא בעיה כבדה וצריך אחריות לאומית שמתעסקים עם ענייני תקציב, אבל אי אפשר להתייחס לדמוקרטיה הישראלית כאילו אין מחר, כאילו לא חשוב בכלל מה הציבור יחשוב על הכנסת.

אריה אלדד: היום הזה גרמתם לכך, שהאמון בדמוקרטיה הישראלית נשחק מאוד-מאוד.

איתן כבל: חה"כ אלדד, זה יפה לומר את זה, אבל אתמול ראינו כי חוסנה של הקואליציה היא בעוצמתה של האופוזיציה.

איתן כבל: שאף אחד לא יתחסד עלינו.

רוברט אילטוב: על החוק הזה חתומים הרבה מאוד חברי כנסת, ואין פה שום קשר לפרלמנטר זה או אחר.

רוברט אילטוב: לחוק הזה יש הסכמה רחבה, ולכן הדברים שנאמרו כאילו זה חוק של שרוני הם לא לעניין.

משה שרוני: זה חוק של הגמלאים.

רוברט אילטוב: אני חתום השני, ואני לא שייך לסיעת שרוני.

יואל חסון: אני מבקש מהיועצת המשפטית להקריא מספר שינויים, ואנחנו עוברים להצבעה.

ג'ודי וסרמן: בנוסח שמונח לפני חברי הוועדה יש מספר תיקונים לעומת הנוסח שהיה אתמול.

ג'ודי וסרמן: התיקונים הם בשל טעויות חישוב של המוסד לביטוח הלאומי בשיעורי גמלה לחוק הבטחת הכנסה.

ג'ודי וסרמן: הם מופיעים בסעיפים 33, 35, 36, 37 ובעמ' 2, במקום 148 שקלים צריך לבוא 152 שקלים.

יואל חסון: תודה רבה.

יואל חסון: אנחנו עוברים להצבעה על החוק.

יואל חסון: ההצבעה תהיה שמית.

יואל חסון: מי שבעד החוק מצביע בעד, מי שנגד החוק מצביע נגד.

וילמה מאור: חה"כ גלנטי איננו.

יצחק זיו: אני מחליף אותו.

יצחק זיו: אני נגד.

וילמה מאור: חה"כ מרינה סולודקין איננה.

שלמה מולה: אני מצביע במקומה, ואני נגד.

וילמה מאור: חה"כ אברהם רביץ איננו.

מנחם בן-ששון: אני מחליף אותו, ואני נגד.

וילמה מאור: חה"כ חסון.

יואל חסון: אני נגד.

וילמה מאור: חה"כ נאדיה חילו איננה.

שכיב מוראד שנאן: אני מחליף אותה, ואני נגד.

וילמה מאור: חה"כ אורית נוקד איננה.

איתן כבל: אני מחליף אותה, ואני נגד.

וילמה מאור: חה"כ מרציאנו איננו.

לאון ליטינצקי: אני מחליף אותו, ואני נגד.

וילמה מאור: חה"כ משה כחלון איננו, ואין מי שיחליף אותו.

וילמה מאור: חה"כ אזולאי איננו.

נסים זאב: אני מחליף אותו, ואני נגד.

וילמה מאור: חה"כ בהיינה מזור איננו נמצא.

יעקב מרגי: אני מחליף אותו, ואני נגד.

וילמה מאור: חה"כ שמטוב ליה איננה.

רוברט אילטוב: אני מחליף אותה, ואני בעד.

וילמה מאור: חה"כ סופה לנדבר.

סופה לנדבר: אני בעד.

וילמה מאור: חה"כ אריה אלדד.

אריה אלדד: אני בעד.

וילמה מאור: חה"כ רן כהן.

זהבה גלאון: אני מחליפה אותו, ואני בעד.

וילמה מאור: חה"כ ואסל טאהא.

ואסל טאהא: אני בעד.

ואסל טאהא: ה צ ב ע ה בעד – 5 נגד – 9 נמנעים – אין הצעת החוק לא התקבלה

ג'ודי וסרמן: בהתאם לסעיף 123א לתקנון, הצעת הוועדה להסיר את הצעת החוק מסדר היום תובא לאישור המליאה.

יואל חסון: תודה רבה, הישיבה נעולה.